Id-Deċiżjoni tal-Kummissjoni
tas-6 ta’ Jannar 2004
li temenda għas-sittax-il darba d-Deċiżjoni 2000/284/KE li tistabbilixxi l-lista ta’ ċentri ta’ approvazzjoni ta’ ġbir ta’ sperma għall-importazzjonijiet ta’ sperma ekwina minn pajjiżi terzi
(notifikata taħt dokument numru K(2003) 5313)
(Test b’relevanza għaż-ŻEE)
(2004/70/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992, li tippreskrivi l-ħtiġiet tas-saħħa ta’ l-annimali li jirregolaw il-kummerċ fi u l-importaqqjonijiet fil-Komunità ta’ sperma, ova u embriji li m’humiex suġġetti għall-ħtiġiet tas-saħħa ta’ l-annimal preskritti fir-regoli speċifiċi tal-Komunità msemmija fl-Anness A(I) li jinsab mad-Direttiva 90/425/KEE [1], u b’mod partikolari l-Artikolu 17(3)(b) tagħha,
Billi:
(1) L-awtoritajiet kompetenti fl-Awstralja nformaw uffiċjalment lill-Kummissjoni li l-approvazzjoni ġiet irtirata għal żewġ ċentri ta’ ġbira ta’ sperma ekwina li qabel kienu notifikati lill-Kummissjoni skond id-dispożizzjonijiet tad-Direttiva 92/65/KEE.
(2) L-awtoritajiet kompetenti tar-Repubblika Slovakka uffiċjalment informaw lill-Kummissjoni bl-approvazzjoni skond id-dispożizzjonijiet tad-Direttiva 92/65/KEE ta’ ċenrtru wieħed ta’ ġbir ta’ sperma ekwina.
(3) L-awtoritajiet kompetenti ta’ l-Istati Uniti ta’ l-Amerika uffiċjalment informaw lill-Kummissjoni bl-approvazzjoni skond id-dispożizzjonijiet tad-Direttiva 92/65/KEE biż-żieda ta’ disa’ ċentri ta’ ġbir ta’ sperma ekwina u b’emendi għal ċerti dettalji approvati ta’ erba’ ċentri oħra ta’ ġbir ta’ sperma ekwina.
(4) Huwa meħtieġ li s-Serbia u l-Montenegro jiġu nklużi fil-lista fl-ordni tal-kodiċi ISO tal-pajjiż.
(5) Huwa meħtieġ li jingħata kont li l-Istati li sejrin jissieħbu huma skedati li jissieħbu fil-Komunità sa mill-1 ta’ Mejju 2004.
(6) Huwa għalhekk xieraq li tiġi emendata l-lista ta’ ċentri approvati fid-dawl ta’ l-informazzjoni ġdida riċevuta mill-pajjiżi terzi konċernati, u biex jiġu enfasizzati l-emendi fl-annes għaċ-ċarezza.
(7) Id-Deċiżjoni tal-Kummissjoni 2000/284/KE [2] għandha għalhekk tiġi hekk emendata.
(8) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness li jinsab mad-Deċiżjoni 2000/284/KE huwa sostitwit bit-test ta’ l-Anness li jinsab ma’ din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fis-6 ta’ Jannar 2004.